Na temelju članka 9. Pravilnika o unutarnjem ustrojstvu i načinu rada Kulturno Informativnog Centra Gospić, javne ustanove za kulture  („Službeni vjesnik Grada Gospića“ br. 10/10),

Kulturno Informativni Centar Gospić, javna ustanova za kulturu raspisuje
NATJEČAJ
za prijam u radni odnos:
1. Čistačica– dostavljačica - 1 izvršitelj (m/ž) na neodređeno radno vrijeme uz obvezni probni rad od tri mjeseca
Uvjeti : SSS
Uz prijavu za natječaj kandidati su dužni  priložiti:
1. Životopis
1. Dokaz o državljanstvu RH (preslika)
1. Dokaz o stručnoj spremi (ovjerena preslika)
1. Uvjerenje o nekažnjavanju (ne starije od 60 dana)
Kandidat koji se poziva na pravo prednosti pri zapošljavanju prema posebnim zakonima, dužan je u prijavi na javni natječaj pozvati se na to pravo te je dužan osim dokaza o ispunjavanju traženih uvjeta uz prijavu priložiti i svu propisanu dokumentaciju te ima [image: ]prednost u odnosu na ostale kandidate samo pod jednakim uvjetima.
Kandidat/kinja koji/a može ostvariti pravo prednosti kod prijama sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/2017, 98/19, 84/21, 156/23), članku 48. Zakona o zaštiti vojnih i civilnih invalida rata ( Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14 i 39/18, 32/20), dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na javni natječaj dužan/a je priložiti, osim dokaza o ispunjavanju traženih uvjeta, i sve dokaze dostupne na poveznici Ministarstva hrvatskih branitelja RH: https://branitelji.gov.hr/zaposljavanje-843/843 .

Kandidat/kinja koji/a se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, u prijavi na javni natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.
Kandidat/kinja koji/a se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina (,,Narodne novine”, broj 155/02, 47/10, 80/10 i 93/11) uz prijavu na Natječaj, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izrazi koji se koriste u ovom natječaju, a imaju rodno značenje, odnose se jednako na muški i ženski rod. 
Na natječaj se mogu prijaviti osobe oba spola.
Podnošenjem prijave na ovaj javni natječaj, kandidati natječaja izričito su suglasni da Kulturno Informativni Centar Gospić može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.
Povjerenstvo za provedbu javnog natječaja (u nastavku: Povjerenstvo) imenuje ravnateljica Kulturno Informativnog Centra Gospić, javne ustanove za kulturu. Povjerenstvo utvrđuje popis kandidata prijavljenih na javni natječaj.
Kandidati koji ispunjavaju formalne uvjete pozivaju se na usmeni razgovor (intervju). 
Za kandidata koji nije pristupio razgovoru smatra se da je povukao prijavu za javni natječaj i više se ne smatra kandidatom.
Vrijeme i mjesto održavanja razgovora bit će objavljeni na web stranici Kulturno Informativnog Centra Gospić, javne ustanove za kulturu, www.kic-gospic.eu, najmanje tri dana prije.
Djelokrug rada i odgovornosti za radno mjesto čistačica - dostavljačica:
čišćenje uredskih i spremišnih prostorija, čišćenje objekata u sklopu ustanove, brine o cvjetnim dijelovima, opskrbljuje potrošnim materijalom, brine o oštećenjima na inventaru i izvješćuje o tome kućnog majstora i ravnatelja, te radi i druge poslove u okviru svojih mogućnosti po nalogu ravnatelja/ice.



Prijave na natječaj dostavljaju se na adresu:  Kulturno Informativni Centar Gospić, javna ustanova za kulturu, Budačka 12, 53000 Gospić, u zatvorenoj omotnici s naznakom „Natječaj za prijam u radni odnos na neodređeno vrijeme – za radno mjesto čistačica - dostavljačica“  u roku od 8 dana od dana objave natječaja.

Nepotpune i nepravodobne prijave neće se razmatrati. Kandidati će biti pisano obaviješteni o izboru u zakonskom roku.

Kulturno Informativni Centar Gospić, javna ustanova za kulturu
KLASA: 112-02/26-01/02
URBROJ: 2125-1-22-26-03
Gospić, 9. srpnja 2026. godine 

